2022 m. rugsėjo 21 d. Bendrojo Teismo pirmininko nutartis byloje Xpand Consortium ir kt. / Komisija
(Byla T-281/22 R)
(Laikinųjų apsaugos priemonių taikymas – Viešasis paslaugų pirkimas – Apskaitos ir finansinių informacinių sistemų vystymo, įdiegimo, techninės priežiūros ar eksploatavimo ir konsultavimo paslaugos – Prašymas taikyti laikinąsias apsaugos priemones – Skubos nebuvimas)
Proceso kalba: anglų
Šalys
Ieškovės: Xpand Consortium (Briuselis, Belgija), NTT Data Belgique (Briuselis), Sopra Steria Benelux (Briuselis), Fujitsu Technology Solutions (Briuselis), atstovaujamos advokatų M. Troncoso Ferrer, L. Lence de Frutos ir A. Rebollar Corrales
Atsakovė: Europos Komisija, atstovaujama L. André ir M. Ilkova
Dalykas
SESV 278 ir 279 straipsniais grindžiamu prašymu ieškovės prašo įpareigoti Europos Komisiją nepradėti naujos viešojo pirkimo procedūros, kurios dalykas yra toks pat kaip viešojo pirkimo procedūros BUDG 19/PO/04 „Apskaitos ir finansinių informacinių sistemų vystymo, įdiegimo, techninės priežiūros ar eksploatavimo ir konsultavimo paslaugos“, kol Bendrasis Teismas priims galutinį sprendimą dėl 2022 m. gegužės 13 d. pareikšto jų ieškinio dėl 2022 m. kovo 3 d. Komisijos sprendimo nutraukti minėtą viešojo pirkimo procedūrą panaikinimo.
Rezoliucinė dalis
Atmesti prašymą taikyti laikinąsias apsaugos priemones.
Atidėti bylinėjimosi išlaidų klausimo nagrinėjimą.
____________